સુરત શહેરમાંથી નીકળતો કચરો ઠાલવવા માટે સુરત પાલિકાએ ગયા વર્ષે ભાંડુત અને મંદરોઇમાં જમીન ફાળવવા માટે દરખાસ્ત મોકલી હતી. આ હિલચાલને પગલે ભાંડુત અને મંદરોઇ સહિત તાલુકના ગામોમાં ભયંકર રોષ ફાટી નીકળ્યો હતો. લોકઆંદોલનમાં ઓલપાડ તાલુકા પંચાયતે પણ ટેકો જાહેર કર્યો હતો. ધારાસભ્યે પણ રાજ્ય સરકારમાં ભાંડુત અને મંદરોઇમાં સોલિડ વેસ્ટ ડિસ્પોઝલ સાઈટ નહીં બનાવવાની માગણી મૂકી હતી. રાજ્ય સરકારે સામે ચૂંટણી હોવાને કારણે અહીં ડિસ્પોઝલ સાઈટ નહીં બનાવવા માટેની બાહેંધરી પણ આપી હતી.